CELEX: 62012TB0070
Language: bg
Date: 2013-06-17 00:00:00
Title: Дело T-70/12: Определение на Общия съд от 17 юни 2013 г. — Divandari/Съвет (Обща външна политика и политика на сигурност — Ограничителни мерки срещу Иран, взети с цел да се предотврати разпространението на ядрено оръжие — Замразяване на средства — Възражение за недопустимост — Висящ процес — Възражение за незаконосъобразност — Заличаване от списъка на засегнатите лица — Липса на основание за постановяване на съдебно решение)

3.8.2013   
            
            
               BG
            
            
               Официален вестник на Европейския съюз
            
            
               C 225/79
            
         Определение на Общия съд от 17 юни 2013 г. — Divandari/Съвет
   (Дело T-70/12) (1)
   
   (Обща външна политика и политика на сигурност - Ограничителни мерки срещу Иран, взети с цел да се предотврати разпространението на ядрено оръжие - Замразяване на средства - Възражение за недопустимост - Висящ процес - Възражение за незаконосъобразност - Заличаване от списъка на засегнатите лица - Липса на основание за постановяване на съдебно решение)
   2013/C 225/176
   Език на производството: английски
   
      Страни
   
   
      Жалбоподател: Ali Divandari (Техеран, Иран) (представители: S. Zaiwalla, P. Reddy и F. Zaiwalla, solicitors, M. Brindle, QC, и R. Blakeley, barrister)
   
      Ответник: Съвет на Европейския съюз (представители: M. Bishop и I. Rodios)
   
      Предмет
   
   От една страна, искане за отмяна на Решение 2011/783/ОВППС на Съвета от 1 декември 2011 година за изменение на Решение 2010/413/ОВППС относно ограничителни мерки срещу Иран (ОВ L 319, 2011 г., стр. 71), на Регламент за изпълнение (ЕС) № 1245/2011 на Съвета от 1 декември 2011 година за прилагане на Регламент (ЕС) № 961/2010 относно ограничителни мерки срещу Иран (ОВ L 319, 2011 г., стр. 11) и Регламент (ЕС) № 267/2012 на Съвета от 23 март 2012 година относно ограничителни мерки срещу Иран и за отмяна на Регламент (ЕС) № 961/2010 (ОВ L 88, 2012 г., стр. 1; поправка ОВ L 332, 2012 г., стр. 31), доколкото тези актове се отнасят до жалбоподателя, и от друга страна, искане за обявяване неприложимостта по отношение на жалбоподателя на член 20, параграф 1, буква б) от Решение 2010/413/ОВППС на Съвета от 26 юли 2010 година относно ограничителни мерки срещу Иран и за отмяна на Обща позиция 2007/140/ОВППС (ОВ L 195, 2010 г., стр. 39 и поправка, ОВ L 197, 2010 г., стр. 19) и на член 16, параграф 2 от Регламент (ЕС) № 961/2010 на Съвета от 25 октомври 2010 година относно ограничителни мерки срещу Иран и за отмяна на Регламент (ЕО) № 423/2007 (ОВ L 281, 2010 г., стр. 1).
   
      Диспозитив
   
   
               1.
            
            
               Отхвърля жалбата като недопустима, доколкото с нея е поискано обявяване неприложимостта по отношение на жалбоподателя на член 20, параграф 1, буква б) от Решение 2010/413/ОВППС на Съвета от 26 юли 2010 година относно ограничителни мерки срещу Иран и за отмяна на Обща позиция 2007/140/ОВППС и на член 16, параграф 2 от Регламент (ЕС) № 961/2010 на Съвета от 25 октомври 2010 година относно ограничителни мерки срещу Иран и за отмяна на Регламент (ЕО) № 423/2007.
            
         
               2.
            
            
               Отхвърля възражението за недопустимост в останалата му част.
            
         
               3.
            
            
               Липсва основание за произнасяне по жалбата в частта, с която се иска отмяна на Решение 2011/783/ОВППС на Съвета от 1 декември 2011 година за изменение на Решение 2010/413, на Регламент за изпълнение (ЕС) № 1245/2011 на Съвета от 1 декември 2011 година за прилагане на Регламент № 961/2010 и на Регламент (ЕС) № 267/2012 на Съвета от 23 март 2012 година относно ограничителни мерки срещу Иран и за отмяна на Регламент № 961/2010, доколкото посочените актове се отнасят за жалбоподателя.
            
         
               4.
            
            
               Съветът понася освен собствените си съдебни разноски и тези на жалбоподателя във връзка с искането за отмяна на Решение 2011/783, на Регламент за изпълнение № 1245/2011 и на Регламент № 267/2012.
            
         
               5.
            
            
               Жалбоподателят понася собствените си съдебни разноски, свързани от една страна с искането за обявяване неприложимостта на член 20, параграф 1, буква б) от Решение 2010/413 и на член 16, параграф 2 от Регламент № 961/2010, а от друга страна, с възражението за недопустимост.
            
         
      (1)  ОВ C 109, 14.4.2012 г.